# אלכימיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלכימיה היא פעילות טרום מדעית עתיקה, שמשלבת בין כימיה, פיזיקה, רפואה, מיסטיקה ודת. השראתה של האלכימיה נובעת מפילוסופיה בלבד ולא ממדע מדויק. לאלכימיה היו שתי מטרות עיקריות:

- מציאת הדרך להפיכת מתכות פשוטות וזולות למתכות אצילות ויקרות כמו זהב וכסף.
- מציאת תרופה אוניברסלית, שתרפא כל מחלה ותאפשר חיי נצח.

ע"פ האמונה האלכימאית ישנו חומר הנקרא אבן החכמים אשר יכול לסייע לפתרון שתי המטרות האלו.

האלכימיה היא מאבותיה של הכימיה המודרנית, בתקופה שקדמה לביסוסה של השיטה המדעית.

יש הסוברים כי מקור המילה אלכימיה הוא ביוונית:"Khemia"= מצרים, שהיא מולדת האלכימיה.

## [עריכה] היסטוריה

עדויות ראשונות לשימוש אלכימאי בחומר נמצאו במצרים העתיקה. הכהנים במצרים עסקו בחניטת גופות, דרך יעילה לשמר גופות כמומיות ובעוד מספר תחומים אלכימיים. אלכימיה הייתה נפוצה מאוד במזרח הרחוק ובמצרים בעת העתיקה אך שם היא הייתה שונה מן האלכימיה המערבית של ימי הביניים. הערבים גם הם עסקו באלכימיה. באירופה נרדפו האלכימאים על ידי הכנסייה שתפשה אותם כמכשפים. אך האצולה חיפתה עליהם מתוך תקווה שכשיצליחו ליצור זהב יתעשרו. האלכימאים הנוצרים באירופה חשבו שדווקא בספרי היהודים נמצאות כל התשובות לשאלות האלכימאים.

## [עריכה] יסודות האלכימיה

בימי הביניים האלכימיה המערבית הגיעה לשיאה. הפילוסופיה היוונית תרמה רבות לתאוריה שמאחורי האלכימיה של ימי הביניים. במאה ה-18 רוב האלכימיה הופרכה לגמרי.

### [עריכה] ארבעת היסודות

ביוון העתיקה נוסדה תאוריית 'ארבעת היסודות' על ידי הפילוסוף אמפדוקלס, שגורסת כי כל החומר בעולם מורכב מארבעה יסודות: מים, אש, אוויר ואדמה. רוב חכמי יוון הסכימו עם תאוריה זו, אך דעותיהם חלוקות בנוגע להשלכות התאוריה ובאופן הבנתה. בימי הביניים דעת אריסטו, כמו במקרים רבים אחרים בתקופה זו, נקבעה כנכונה; דעתו אומרת כי השוני בין היסודות הוא בתכונותיהם ולכל יסוד שתיים מארבע תכונות: חום, קור, יובש ולחות. תאוריה זו היא אבן פינה באלכימיה של ימי הביניים. בימי הביניים גם נוספו כמה יסודות לרשימה אך היא לא מנתה יותר מעשרה יסודות. גם תכונות אחרות נוספו לתאוריה.

### [עריכה] אבן החכמים

ע"פ תאוריה זו ניסו האלכימאים ליצור זהב מחומרים אחרים על ידי הוספת תכונות זהביות לחומר הקיים (ברק וכד'); וכן ניסו לגלות או ליצור את "אבן הפילוסופים" (או "אבן החכמים"), שהיא אבן בעלת סגולות מופלאות - ניתן להפיק ממנה את סם החיים "אלקסיר" שהוא תרופה אוניברסלית המרפאת כל מחלה ומאריכה ימים, וכן ניתן להפוך בעזרתה כל חומר שהוא לזהב טהור. התאוריה לגבי היסודות החזיקה מעמד זמן רב אך לבסוף אנטואן לבואזיה הגדיר מחדש את המושג "יסוד" במאה ה-18 וכך שם קץ לתאוריה.

### [עריכה] הפלוגיסטון

עוד תאוריה שהפכה לחלק מהאלכימיה היא תאורית ה"פלוגיסטון" שפותחה במאה ה-17; זהו חומר מיסתורי הנמצא בכל חומר דליק ומשתחרר בזמן בעירת החומר. ע"פ תאוריה זו פוחתת מסת החומר בזמן הבעירה. גם תאוריה זו הוכחה כשגויה על ידי לבואזיה כאשר הראה באמצעות מאזניים שמתווספת מסה לחומר בזמן הבעירה ולא להפך. באותה העת גם גילה את חוק שימור המסה ואת הרכב האוויר. תגליות המאה ה-18 שמו סוף לתור הזהב של האלכימיה המערבית, אך עד סוף המאה ה-18 עוד ערכו ניסויי אלכימיה באירופה.

## [עריכה] תרומת האלכימיה

על אף שגיאותיה של האלכימיה, היא תרמה רבות למדע מודרני.

האלכימאים פיתחו שיטות מחקר הנהוגות עד היום במדע כולו. ישנן שיטות שפיתחו אלכימאים וכיום הן השיטות היחידות שנחשבות בעולם המדע וכל מי שעושה מחקר ומעוניין בכך שיחשב מדעי צריך לעמוד בהן.

האלכימאים ערכו ניסויים רבים אשר תרמו רבות למדע ה"אמיתי" ולרפואה. הם גילו בין השאר רעלים ותרופות רבות. בעת שלילתה של האלכימיה נוצר ענף הכימיה.

## [עריכה] קישורים חיצוניים:

- אלכימיה האתר מכיל כמות גדולה של מאמרים ותמונות (אנגלית)

- היסטוריה של האלכימיה (אנגלית)

מקור: http://he.wikipedia.org../../../%D7%90/%D7%9C/%D7%9B/%D7%90%D7%9C%D7%9B%D7%99%D7%9E%D7%99%D7%94.html

קטגוריות: היסטוריה של המדע | אלכימיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- العربية
- Български
- Català
- Česky
- Dansk
- Deutsch
- Esperanto
- Español
- Eesti
- فارسی
- Suomi
- Français
- Galego
- Hrvatski
- Հայերեն
- Bahasa Indonesia
- Ido
- Italiano
- 日本語
- Latina
- Lietuvių
- Македонски
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Basa Sunda
- Svenska
- ไทย
- Tagalog
- Türkçe
- Українська
- 中文